62019CO0818_INF
A Bíróság (tizedik tanács) 2020. április 30-i végzése –Marvik‑Pastrogor és Rodes – 08
(C‑818/19. és C‑878/19. sz. egyesített ügyek)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Környezet – Szél‑ és napenergiából származó villamos energia – 2009/28/EK irányelv – A megújuló energiaforrásból előállított energia használatának támogatása – A 3. cikk (3) bekezdése első albekezdésének a) pontja – Kötelező általános nemzeti intézkedések – Az Európai Unió Alapjogi Chartájának 16. és 17. cikke – A vállalkozás szabadsága – A tulajdonhoz való jog – A hátrányos megkülönböztetés tilalma, a jogbiztonság és a bizalomvédelem általános elve – Megújuló energiaforrásból előállított energiára kivetett adó – A Bíróság hatáskörének nyilvánvaló részbeni hiánya”
1.
Környezet – A megújuló energiaforrásból előállított energia használatának támogatása – 2009/28 irányelv – A megújuló energiaforrásból előállított energia arányára vonatkozó, kötelező célkitűzések – E célok elérése érdekében elfogadott intézkedések – A tagállamok mérlegelési jogköre – A megújuló energiaforrásból előállított energiára adót kivető nemzeti szabályozás – Megengedhetőség
(2009/28 európai parlamenti és tanácsi irányelv, 3. cikk, (3) bekezdés, első albekezdés, a) pont)
(lásd: 39‑50., 59. pont és a rendelkező rész 1. pontja)
2.
Előzetes döntéshozatalra előterjesztett kérdések – A Bíróság hatásköre – Korlátok – Az Unió Alapjogi Chartájának értelmezése iránti kérelem – Olyan nemzeti szabályozás, amely nem minősül az uniós jog végrehajtásának, és más módon sem kapcsolódik az uniós joghoz – A Bíróság hatáskörének nyilvánvaló hiánya
(Az Európai Unió Alapjogi Chartája, 51. cikk, (1) bekezdés)
(lásd: 51–58., 60. pont és a rendelkező rész 2. pontja)
Rendelkező rész
1)
A megújuló energiaforrásból előállított energia támogatásáról, valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23‑i 2009/28/EK európai parlamenti és tanácsi irányelv 3. cikke (3) bekezdése első albekezdésének a) pontját úgy kell értelmezni, hogy azzal nem ellentétes a megújuló energiaforrásból előállított energiára adót kivető nemzeti szabályozás.
2)
Az Európai Unió Bírósága nyilvánvalóan nem rendelkezik hatáskörrel a Varhoven kasatsionen sad (legfelsőbb semmítőszék, Bulgária) és a Sofiyski Rayonen sad (szófiai kerületi bíróság, Bulgária) által előterjesztett kérdések megválaszolására, amennyiben azok az Európai Unió Alapjogi Chartája 16. és 17. cikkének, valamint a hátrányos megkülönböztetés tilalma, a jogbiztonság és a bizalomvédelem elvének értelmezésére vonatkoznak.